ACG พุ่ง 11% หลังย้ายเทรด SET วันแรก พร้อมลุยศูนย์ซ่อม-บำรุงรถยนต์ “FASTFIT” ตามแผน
ACG พุ่ง 11% หลังย้ายเทรด SET วันแรก พร้อมลุยศูนย์ซ่อม-บำรุงรถยนต์ "FASTFIT" ตามแผน ล่าสุดอยู่ที่ 1.22 บาท บวก 0.12 บาท หรือ 10.91% มูลค่าซื้อขาย 0.45 ล้านบาท
ACG พุ่ง 11% หลังย้ายเทรด SET วันแรก พร้อมลุยศูนย์ซ่อม-บำรุงรถยนต์ "FASTFIT" ตามแผน ล่าสุดอยู่ที่ 1.22 บ. บวก 0.12 บ. หรือ 10.91% มูลค่าซื้อขาย 0.45 ลบ.
1 ก.ค. 2563

ผู้สื่อข่าวรายงานว่า ราคาหุ้น บริษัท ออโตคอร์ป โฮลดิ้ง จำกัด (มหาชน) หรือ ACG ล่าสุด ณ เวลา 10.33 น. อยู่ที่ 1.22 บาท บวก 0.12 บาท หรือ 10.91% สูงสุดที่ 1.25 บาท ต่ำสุดที่ 1.20 บาท ด้วยมูลค่าซื้อขาย 0.45 ล้านบาท

โดย นายภานุมาศ รังคกูลนุวัฒน์ ประธานเจ้าหน้าที่บริหาร ACG  เปิดเผยว่า หุ้น ACG ย้ายจากตลาดหลักทรัพย์ เอ็ม เอ ไอ (mai) เข้ามาซื้อขายในตลาดหลักทรัพย์แห่งประเทศไทย (SET) ในกลุ่มสินค้าอุตสาหกรรม หมวดยานยนต์ โดยเริ่มตั้งแต่วันที่ 1 ก.ค.63 เป็นต้นไป สะท้อนให้เห็นถึงความสามารถในการทำกำไรของบริษัทฯที่เพิ่มขึ้นและสร้างความเชื่อมั่นให้กับกลุ่มนักลงทุน โดยเฉพาะผู้ลงทุนสถาบัน
สำหรับภาพรวมการดำเนินธุรกิจในครึ่งปีหลังคาดว่าจะสามารถเดินหน้าได้ตามแผนที่วางไว้ โดยจะเน้นในส่วนของงานบริการซ่อมบำรุง เนื่องจากจะเป็นธุรกิจช่วยสนับสนุนการเติบโตได้อย่างมั่นคงในอนาคต ซึ่งจะเป็นธุรกิจใหม่ “FASTFIT” ให้บริการซ่อมแซมและบำรุงรักษารถยนต์ทุกยี่ห้อ เพื่อช่วยขยายฐานลูกค้าให้กว้างขึ้น และด้วยเงินลงทุนที่ต่ำ จึงสามารถกระจายสาขาให้ทั่วภูมิภาคได้รวดเร็ว เบื้องต้นวางแผนจะเปิด 3-5 สาขาในจังหวัดภูเก็ต ด้วยเงินลงทุนราว 30-50 ล้านบาท คาดว่าจะคืนทุนได้ในระยะเวลาอันสั้น
นอกจากนี้ บริษัทยังคงดำเนินการตามแผนที่วางไว้ที่จะขยายสาขาให้ครบ 15 แห่ง ซึ่งจะพิจารณาตามช่วงเวลาที่เหมาะสม และสอดคล้องกับสถานการณ์ในแต่ละช่วง อย่างไรก็ตาม ปัจจุบันสถานการณ์ของอุตสาหกรรมรถยนต์น่าจะทยอยฟื้นตัวได้ต่อเนื่อง หลังจากภาครัฐสามารถควบคุมการแพร่ระบาดของโรคไวรัสโคโรนา 2019 (โควิด-19)ได้แล้ว คาดหวังว่ากำลังซื้อของผู้บริโภคจะเริ่มกลับมาคึกคักได้อีกครั้งอย่างแน่นอน